**บันทึกการสัมภาษณ์ คุณปิยวัชน์**

1.คุณปิยวัชน์คิดว่าถ้าระบบลงทะเบียนจิตอาสาเกิดพัฒนาขึ้น จะช่วยให้หน่วยงานของคุณปิยวัชน์ได้ประโยชน์หรือไม่

**ตอบ** ได้อย่างมากเพราะจิตอาสาเป็นส่วนเก็บข้อมูลที่สำคัญซึ่งเกี่ยวข้องกับกยศ.และระบบคะแนนความดี โดยประโยชน์ของระบบจิตอาสาจะประกอบไปด้วย2ส่วนนั้นคือ ส่วนที่เกี่ยวข้องกับนักศึกษาโดยตรงคือการเข้าไปติดตามดูเวลาจิตอาสาว่าเก็บสะสมเวลาไปได้เท่าไหร่และเพียงพอต่อการจบการศึกษาหรือไม่ ส่วนที่สองที่พัฒนาไปอีกก็คือหน่วยงานต่างๆที่มีกิจกรรมจิตอาสาก็จะใช้ช่องทางนี้ในการประชาสัมพันธ์กิจกรรมจิตอาสาได้และยังสามารถรับสมัครเข้าร่วมกิจกรรมจิตอาสาได้ หรือนักศึกษาสามารถตรวจสอบได้ว่ามีกิจกรรมจิตอาสาอะไรบ้างที่จะจัดขึ้นในปีนั้นๆบ้าง ซึ่งฐานข้อมูลจิตอาสานี้จะเชื่อมต่อไปในปีต่อไปเพื่อให้นักศึกษาสามารถตรวจสอบได้อย่างต่อเนื่อง

2.การจัดกิจกรรมจิตอาสา คุณปิยวัชน์คิดว่าควรเพิ่มจิตอาสาในรูปแบบใดเพิ่มเติมบ้าง

**ตอบ** ถ้าหากพูดถึงกิจกรรมจิตอาสาแล้ว จะนึกถึงการกวาดทำความสะอาดหรือเก็บขยะในสถานที่สาธารณะ หากแต่ว่าในปัจจุบันการทำกิจกรรมจิตอาสาหาใช้เพียงการออกแรงอย่างเดียว แต่ยังรวมไปถึงกิจกรมที่ใช้ทักษะเฉพาะทางต่างๆเข้ามาประยุกต์ร่วมด้วย ยกตัวอย่างเช่น การแปลหนังสือเป็นอักษรเบรลล์สำหรับคนพิการทางสายตาและการออกแบบสื่อสำหรับคนหูหนวก ซึ่งด้วยอิทธิพลของการเข้ามาของอินเตอร์เน็ตทำให้การทำกิจกรรมจิตอาสาไม่จำเป็นต้องออกมาร่วมกิจกรรมหน้างานเพียงอย่างเดียว แต่สามารถทำกิจกรรมจิตอาสารูปแบบอื่นดังที่กล่าวมา แล้วนำมาส่งให้แก่หน่วยงานตามคำร้องขอนั้นๆผ่านทางช่องทางออนไลน์ได้ ซึ่งเหมาะกับช่วงสถานการณ์ในปัจจุบันที่ควรเว้นระยะห่างและหลีกเลี่ยงการร่วมกลุ่มกันจำนวนมากในที่สาธารณะเป็นอย่างมาก

สรุปจากคำตอบจากคำถามข้อที่1

* การติดตามดูคะแนนจิตอาสาของนักศึกษาจะง่าย,สะดวกและรวดเร็วยิ่งขึ้น
* การประชาสัมพันธ์กิจกรรมจิตอาสาของหน่วยงานต่างๆจะสามารถทำได้ทันท่วงที่,สะดวกและรวดเร็วยิ่งขึ้น
* การตรวจสอบตารางกิจกรรมจิตอาสาจากหน่วยงานต่างๆในปีนั้นๆจะทำได้สะดวกยิ่งขึ้น

สรุปจากคำตอบจากคำถามข้อที่2

* การทำกิจกรรมจิตอาสาหาใช้เพียงการออกแรงอย่างเดียว แต่ยังรวมไปถึงกิจกรมที่ใช้ทักษะเฉพาะทางต่างๆเข้ามาประยุกต์ร่วมด้วย
* การทำกิจกรรมจิตอาสาไม่จำเป็นต้องออกมาร่วมกิจกรรมหน้างานเพียงอย่างเดียว แต่สามารถทำกิจกรรมจิตอาสารูปแบบอื่น แล้วนำมาส่งให้แก่หน่วยงานตามคำร้องขอนั้นๆผ่านทางช่องทางออนไลน์
* การส่งงานผ่านทางช่องทางออนไลน์เหมาะสมกับสถานการณ์ในปัจจุบันที่ควรเว้นระยะห่างและหลีกเลี่ยงการร่วมกลุ่มกันจำนวนมากในที่สาธารณะ มากกว่า